Julelys

Julelys er belysning som benyttes for dekorering i advent- og juletiden. Bruken av dekorativ festbelysning i forbindelse med julehøytiden er en gammel tradisjon i mange kristne kulturer og har vært overtatt som en ikke religiøs praksis i en rekke ikke-kristne, eller hovedsakelig ikke-kristne kulturer, slik som for eksempel i Japan.


== Historie ==
Tradisjonen med å bruke små levende lys for å lyse opp juletreet går tilbake til, i det minste, midten av det 17. århundre. Det tok dog et par århundrer for at tradisjonen ble brett etablert, først i Tyskland og senere i Øst-Europa.Levende lys for trær ble festet med smeltet voks til en tregren eller festet med nåler. Rundt 1890 ble lysholdere brukt for første gang for julelys. Mellom 1902 og 1914 startet man med å benytte små lykter og glassballer som lampeholdere.Opplyste juletre ble en juletradisjon i Tyskland under tidlig moderne tid. Det belyste juletreet ble etablert i Storbritannia i dronning Victorias regjeringstid, og gjennom emigrasjon spredde det seg til Nord-Amerika og Australia. I hennes dagbok for julaften 1832, skrev den 13 år gamle prinsessen: «After dinner..we then went into the drawing-room near the dining-room. There were two large round tables on which were placed two trees hung with lights and sugar ornaments. All the presents being placed round the trees.» (Etter middag..gikk vi så til dagligstuen nær spisestuen. Det var to store runde bord på hvilke det var plassert to trær som var behengt med lys og sukkerornamenter. Alle gavene var plassert rundt trærne.) Inntil utviklingen av billig elektrisk energi i det 19. århundre, var miniatyr stearinlys vanlige i bruk (og er det fortsatt i noen kulturer).

I Storbritannia er elektriske julelys generelt kjent som «fairy lights». I 1881 var Savoy Theatre i London den første bygning som helt og holdent ble belyst med elektrisitet. Joseph Swan, en av de tidlige produsentene av glødelamper, leverte omtrent 1 200 Swan glødelamper, og ett år senere, utstyrte Savoys eier Richard D'Oyly Carte de viktigste feene med miniatyrbelysning levert av Swan United Electric Lamp Company, for åpningskvelden til Gilbert og Sullivan operetten Iolanthe den 25. november 1882. Termen «fairy lights» (alvelys) har vært i vanlig bruk i Storbritannia for strenger av elektriske julelys siden da.Det første kjente elektrisk belyste juletreet var en kreasjon fra Edward H. Johnson, en medarbeider av oppfinneren Thomas Edison. Mens han var visepresident i Edison Electric Light Company, en forgjenger for dagens Con Edison lysverk, han hadde juletrelyslamper laget spesielt for ham. Han viste stolt frem sitt juletre, som ble håndkablet med 80 røde, hvite og blå elektriske glødelamper i en størrelse som valnøtter den 22. desember 1882 i sitt hjem på 5. Avenue i New York City. Lokale aviser ignorerte historien da de så på det som et publisitetsstunt. Det ble dog publisert av en journalist fra Detroit, og Johnson har blitt ansett som faren til elektriske juletrelys. Per 1900 hadde forretninger startet å henge opp julelys i utstillingsvinduene sine. Julelys var for dyre for den vanlige mann, derfor ble ikke elektriske julelys en vanlig erstatning for levende lys før rundt 1930.I 1895 var USAs President Grover Cleveland den stolte sponsor av det første elektriske juletreet i Det hvite hus. Det var en kjempestor utgave med mer enn ett hundre lys i flere farger. Det første kommersielle produserte juletrebelysning ble produsert i lenker med åtte lyspæreholdere av General Electric Co. fra Harrison i New Jersey. En holder var tilpasset en to-candela karbon glødetrådslampe.

Fra det tidspunkt har bruken av elektrisk belyste juletrær, men kun innendørs, vokst med økende entusiasme i USA og andre steder. San Diego i California i 1904, Appleton i Wisconsin i 1909 og New York City i 1912 var de første nedtegnede tilfellene av julelys utendørs. McAdenville i North Carolina påstår å ha vært først ute i 1956. Library of Congress krediterer byen for å ha oppfunnet «tradisjonene med å dekorerer eviggrønne trær med julelys tilbake i 1956 da McAdenville Men's Club fikk ideen å dekorere noen få trær rundt McAdenville Community Center». Dog har Rockefeller Centers juletre hatt «lys» siden 1931, men hadde ikke virkelige elektriske lys før i 1956. Videre startet Philadelphias julelysshow og Disneys juletre også i 1956. Selv om General Electric sponset belysningskonkurranser i områder i løpet av 1920-årene, skulle det ta inntil midten av 1950-tallet for bruk av slike lys ble tatt i bruk av gjennomsnittlige husholdninger.
Over en periode fant strenger av julelys sin vei i bruk i andre steder enn juletrær. Snart utsmykket strenger av lys mantler og døråpninger inne i hus, og løp langs takbjelkene, omkranset takenes linjer og verandarekkverk til boliger og bedrifter. I nyere tid, er mange av byenes skyskrapere dekorert med lange hovedsakelig vertikale strenger vært et felles tema som aktiveres samtidig i store belysningsseremonier.
I midten av 2000-tallet ble internettvideo av hjemmet til Carson Williams spredt på nettet. Det fått nasjonal oppmerksomhet i USA i 2005 fra The Today Show på NBC, Inside Edition og CBS Evening News, samt ble omtalt i en Miller fjernsynsreklame. Williams gjorde sin hobby til en virksomhet og fikk i oppdrag å skalere opp sin visjon til  250 000 lys for et kjøpesenter i Denver, samt oppsetninger i parker og dyreparker.


== Referanser ==